**KAKO POSTIĆI ŽELJENI ISHOD UČENJA?**

**Škola, razred, vrijeme: MEDICINSKA ŠKOLA PULA, IV. c RAZRED**

**Učitelj/nastavnik: Goran Jovanović, Danijela Panić, Krešo Dembić, Srećko Perinić, Yuriy Lishchuk**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **OSOBNI IDENTITET, KULTURNI IDENTITETI I MEĐUKULTURNI DIJALOG** |
| **Svrha** | | Razvoj osobnog identiteta kroz čuvanje i promicanje osobnog zdravlja, radnih i drugih sposobnosti  Razvijanje i suzbijanje predrasuda, stereotipa i diskriminacije. Promicanje ljudskih prava |
| **Ishodi**  **Strukturne dimenzije građanske kompetencije:**   * **Ljudsko pravna dimenzija** * **Društvena dimenzija** * **Kulturološka dimenzija** * **Ekološka dimenzija** | | Učenik/ca   * Objašnjava značenje prve pomoći i važnost pravodobno pružene prve pomoći u neželjenim situacijama ozljeda i bolesti u svakodnevnom životu kao i u slučaju katastrofa * Razvija odgovorno ponašanje u cilju sprečavanja nastanka nesreća i ozljeda čime doprinose sigurnosti razreda i zajednice * Razumije pravo na život, pravo na privatnost, humanitarno pravo i ostala temeljna ljudska prava * Razvija odgovorno ponašanje usuglašeno s međukulturalnim razlikama i stavovima * Asertivno brani vlastito mišljenje te poštuje mišljenje drugoga i pravo na njega * Razvija odgovorno ponašanje prema pojedincu s ciljem poštivanja prava na privatnost * Učenici će usvojiti i razviti osjećaj da u razredu postoje učenici različitih sposobnosti, neki da imaju poteškoće u savladavanju određenih motoričkih zadataka te da takve učenike treba poticati i pomagati im u razvoju tih sposobnosti. * Shvatiti da jedino radom možemo naučiti nove strukture kretanja. * Učenjem određenih kompleksnih motoričkih struktura razviti će odgovornu skrb za vlastito zdravlje, usvojiti znanja o mirnom rješavanju sukoba, upoznati prava i pravila ponašanja u rješavanju istih. * Usvaja zdrave higijenske navike i razvija potrebu očuvanja zdravlja * Prepoznaje povezanost ekologije i ljudskog zdravlja te potrebu za zaštitom ozonskog omotača. * Nauči i objašnjava anatomiju i fiziologiju CNS-a * Razvija odgovorno ponašanje u cilju sprečavanja nastanka nesreća i ozljeda kralježnice i perifernih živaca (pareze i plegije) koje dovode do invaliditeta, umanjenih ili izgubljenih radnih i socijalnih i obiteljskih sposobnosti * Promicanje prava invalida i njihovu rehabilitaciju u svakodnevni život |
| **Kratki opis aktivnosti** | | **KINEZITERAPIJA**   * Kroz temu „Kineziterapija u traumatologiji“ prepoznati društvenu razliku u smislu viših potreba za empatijom kod ozlijeđenih osoba i usvojiti znanja i vještine u provedbi komunikacije s istima * Kroz temu „Kineziterapija u gerijatriji“ učenici će istražiti razlike u stavovima među osobama različite životne dobi vezane uz poimanje zdravog kulturnog okruženja   **FIZIKALNA TERAPIJA**   * Kroz temu „Tehnike primjene – TENS-a“ učenici će navesti sve varijacije i mogućnosti primjene fizikalnih agensa struje kroz dobrobit na ljudsko tijelo. Opisati i prikazati pripremu, tehniku aplikacije te učinak koji postižemo svakom metodom zasebno u svrhu očuvanja zdravlja * Kroz temu „Fizikalna terapija u kući“ učenici će prepoznati društvenu razliku u smislu viših potreba za empatijom kod bolesnih osoba i usvojiti znanja i vještine u provedbi komunikacije s istima   **MASAŽA**   * Kroz temu „Fiziološki učinci refleksoterapije i načela refleksoterapijske masaže stopala„ prepoznati ljudsko-pravnu dimenziju u smislu poštivanja prava na očuvanje vlastitog identiteta i prava na privatnost klijenta   **TJELESNA I ZDRAVSTVENA KULTURA**   * Kroz nastavnu jedinicu ,,Gimnastički elementi na parteru,, učenici će spoznati da u razredu postoje učenici različitih sposobnosti te neki da imaju poteškoće u savladavanju određenih motoričkih zadataka. Rad u parovima gdje će bolji asistirati slabijeg dok izvodi elemente na parteru učiti će pomagati i poticati na rad i vježbanje. * Kroz nastavnu jedinicu ,, Samoobrana,, usvojiti će 10 načina samoobrane od različitih napada. Učiti kako izbjeći sukob ali i kako ga riješiti ukoliko budu napadnuti koristeći primjerenu samoobranu.   **PRVA POMOĆ**   * Na satu „ Opći pojam i značenje prve pomoći, ciljevi i zadaće prve pomoći“ kroz razgovor i raspravu se objašnjava značenje prve pomoći, navode se pravila prve pomoći, te važnosti pravodobnog i adekvatnog pružanja prve pomoći. Naglašava se solidarnost i ljudska prava   **DERMATOLOGIJA**   * Kroz temu “Parazitske kožne bolesti“ educiramo detaljno o prevenciji i higijeni u školama i u dječjim vrtićima zbog široke rasprostranjenosti i sprječavanja ove neugodne kožne bolesti. * Kroz temu fotodermatoze educiramo zaštitu od sunčevog ultraljubičastog zračenja i ukazujemo na povezanost ekologije i ljudskog zdravlja te potrebu za zaštitom ozonskog omotača.   **KLINIČKA MEDICINA**   * Kroz temu „I invalidi imaju pravo na život“ učenici će spoznati problematiku i diskriminaciju ove kategorije ljudi. Tabelarno i shematski će prikazati vrste invalidnosti * Navesti će primjere funkcionalnog statusa osoba s invaliditetom te povezati društvenu isključenost s društvenom nepravdom i društveno osjetljivim položajem. * Solidarizirati se s invalidnim osobama i ukazati na svakodnevne probleme s kojima se invalidi susreću. * Provesti jedan sat po centru grada i ukazati na „živim primjerima“ učenicima na sve „prepreke“ koje invalidne osobe moraju prolaziti.   **SAT RAZREDNOG ODJELA**   * Kroz sat analize nastavnog plana i programa, odabir učenika vršitelja dužnosti unutar razreda te iščitavanje statuta i pravilnika škole učenici će spoznati potrebu društveno prihvatljivih okvira ponašanja te uvidjeti potrebu za odgovornim ponašanjem * Obradom teme „Prava osoba s invaliditetom“ učenici će spoznati sa kojim poteškoćama se susreću osobe s invaliditetom kroz svakodnevni život nastojeći zadovoljiti aspekte rehabilitacije kroz medicinski, socijalni, radni i društveni aspekt * Kroz temu „Planiranje budućnosti“ učenici će uvidjeti potrebu za realnim postavljanjem ciljeva, njihovom analizom i utjecajem društva na njihovu realizaciju * Kroz sat „Analize izostanaka i pedagoških mjera“ učenici će spoznati svoja prava, ali i obveze te uvidjeti međuovisnost ponašanja i posljedice * Kroz temu „Stigmatizacija i predrasude“ analizirat će se temeljna ljudska prava svih osoba, društvena osviještenost o istima te promicanje ljudskih prava   **IZVANUČIONIČKE AKTIVNOSTI PREMA KURIKULUMU ŠKOLE**   * Kroz projektnu aktivnost „Pokretom do zdravlja“ učenici će tijekom 6 nastavnih sati provoditi tjelovježbu s učenicima osnovnih škola s ciljem prevencije pretilosti, posturalnih deformiteta i s ciljem razvoja motoričkih sposobnosti i vještina. Time razvijamo svijest o promicanju zdravog načina života kako bi očuvali zdravlje te doprinijeli očuvanju zdrave i radno sposobne osobe u kasnijoj dobi * Kroz projektnu aktivnost „Zeleni pjat“ učenici kroz 4 nastavna sata sudjeluju u edukacijama i radionicama na temu zdrave prehrane, očuvanja zdravlja i razvoja društveno i kulturno cjelovite ličnosti |
| **Ciljna grupa** | | Četvrti razred srednje škole – zanimanje fizioterapeutski tehničar/tehničarka |
| **Način provedbe** | **Model** | **Međupredmetni/ izvanučionički** |
| **Metode i**  **oblici rada** | Oblici rada: frontalni, individualni, grupni, rad u paru;  Metoda usmenog izlaganja, razgovora  Metoda usmenog izlaganja, sintetička metoda učenja, metoda vježbanja standardno ponavljajuća (TZK) |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Nastavni plan i program (Kineziterapija, Fizikalna terapija, Masaža, Tjelesna i zdravstvena kultura, Klinička medicina, Dermatologija, Prva pomoć)  Udžbenici, Internet, prezentacije |
| **Vremenik** | | **Nastavna godina**  **KINEZITERAPIJA – 2 sata**  **FIZIKALNA TERAPIJA – 2 sata**  **MASAŽA – 1 sat**  **TJELESNA I ZDRAVSTVENA KULTURA – 2 sata**  **KLINIČKA MEDICINA – 2 sata**  **DERMATOLOGIJA – 2 sata**  **PRVA POMOĆ – 1 sat**  **SAT RAZREDNOG ODJELA – 5 sati**  **IZVANUČIONIČKE AKTIVNOSTI – 10 sati** |
| **Način vrednovanja i korištenje rezultata vrednovanja** | | Opisno praćenje  Samovrednovanje  Kao dodatna ocjena unutar predmeta za aktivnosti i praktičan rad učenika  Korištenje rezultata vrednovanja: Kao poticaj i motivacija za nastavak učenja i promišljanja o osobnom identitetu i međusobnom dijalogu |
| **Troškovnik (npr. za projekt)** | | ------------ |
| **Nositelj odgovornosti** | | Nastavnici: Danijela Panić, Goran Jovanović, Krešo Dembić, Srećko Perinić, Yuriy Lishchuk, učenici IV. c razreda |